title: Pākehā
text: Pākehā (en anglés Pakeha, pronunciau /ˈpɑːkɪhɑː/; en maorí pronunciau /ˈpɑːkehɑː/) ye un termín maorí ta denominar a os neozelandeses d'orichen europeu. Recientment, a parola s'adaptau ta referir-se tamién a qualsiquier persona de piel clara u mesmo qualsiquier  neozelandés.  Papa'a tien un significau pareixiu en o maorí d'as Islas Cook.
  
  A suya etimolochía no ye guaire clara, encara que o termin ya yera usau en zaguerías d'o sieglo XVIII. .
  
  En idioma maorí, a forma plural de Pākehā puet estar Ngā Pākehā (con articlo definito) u He Pākehā (con articlo indefinito). Quan a parola fue adoptada por primera vegada, o plural mas usau en anglés yera Pakehas. Manimenos os fablants d'anglés neozelandés han iu eliminando progresivament a "s" final y fendo servir Pākehā como un nombre colectivo.
  
  Bi ha quantas opinions sobre l'uso d'o termín entre os neozelandeses d'orichen europeu. Beluns lo refusan por considerar que tien un orichen ofensivo, u no quieren estar nombraus en un idioma que no ye o suyo. Muitos son indiferents, encara que una minoría accepta o termín y considera as prencipals alternativas como "neozelandés europeu" inapropiadas. En 2013, o "Estudeo sobre as aptitutz y valors de Nueva Zelanda" feito por a Universidat d'Auckland no trobo evidencias de que a parola estase considerada  por un regular despectiva; manimenos, nomás un 12% d'os neozelandeses d'ascendencia europea fan servir o termín Pākehā, preferindo "neozelandés" (53%), "neozelandés europeu" (25%) u "kiwi" (17%).
  
  Referencias
  
  Se veiga tamién
  Haole, o termín hawaiano analogo.
  Neozelandeses europeus
  Palagi
  
  Cultura maorí
  Idioma maorí